wickkiey/tamil-wikipedia-chunked huggingface dataset:
# எரிமலை எண்

**எரிமலை எண்** (*Volcano Number*) என்பது பூமியில் உள்ள எரிமலைகள் மற்றும் எரிமலைகளின் அம்சங்களை தனித்துவமாக அடையாளம் கண்டு குறியிடுவதற்கான ஒரு படிநிலை புவியியல் அமைப்பாகும். எரிமலை குறிப்பு கோப்பு எண், எரிமலை எண்ணிடும் அமைப்பு என்ற பெயர்களாலும் இது அழைக்கப்படுகிறது. 2013 ஆம் ஆண்டு செப்டம்பர் மாதம் 30 ஆம் தேதியன்று நிலவரப்படி எரிமலை எண் என்பது 6 எண்களைக் கொண்டுள்ளது. எழுத்துக்கள் போன்ற எண் அல்லாத குறியீடுகள் இதில் சேர்க்கப்படுவதில்லை. மேலும் பழைய எண்ணிடும் அமைப்புடன் ஏற்படும் குழப்பத்தைத் தவிர்ப்பதற்காக, எந்த எரிமலை எண்ணும் 0 அல்லது 1 என்ற எண்ணில் தொடங்குவதில்லை.  
எரிமலை எண் அமைப்பு, 1930-ஆம் ஆண்டுகளின் பிற்பகுதியில், பன்னாட்டு எரிமலை ஆய்வுக் கழகத்தின் உலகின் செயல்படும் எரிமலைகளின் பட்டியல் தயாரிக்கும் திட்டத்தால் உருவாக்கப்பட்டது. தற்போது அக்கழகம் புவி உட்புறத்தின் எரிமலை மற்றும் வேதியியல் தொடர்பான சர்வதேச சங்கம் என்ற பெயரில் செயல்படுகிறது.
# எரிமலை ஆய்வகம்

**எரிமலை ஆய்வகம்** என்பது எரிமலையின் ஆராய்ச்சி மற்றும் கண்காணிப்பை மேற்கொள்ளும் ஒரு நிறுவனம் ஆகும்.  
ஒவ்வொரு ஆய்வகமும் நில அதிர்வு, பிற புவி இயற்பியல் மாற்றங்கள், தரை அசைவுகள், எரிமலை வாயு வேதியியல் மற்றும் நீர்நிலை நிலைமைகள் மற்றும் வெடிப்புகளுக்கு இடையிலும் அதன் போதும் ஏற்படும் செயல்பாடுகள் ஆகியவற்றைத் தொடர்ந்தும் அவ்வப்போதும் கண்காணிக்கிறது. அவை நடந்து கொண்டிருக்கும் வெடிப்புகள் பற்றிய விரிவான பதிவையும் வழங்குகின்றன.
# எரிமலை ஆய்வகம்

## கண்காணிப்பு

இந்த உற்றுநோக்கல்கள் வெடிப்பு நடத்தையை வகைப்படுத்தவும், வெடிப்புக்கு வழிவகுக்கும் முன்னோடி செயல்பாட்டின் தன்மையை அடையாளம் காணவும், பல்வேறு வகையான படிவுகள் இடம்பெயரும் செயல்முறைகளை வரையறுக்கவும், ஒவ்வொரு வகையான வெடிப்பாலும் கட்டவிழ்த்து விடக்கூடிய ஆபத்துகளைக் குறிப்பிடவும் உதவுகின்றன. முன்னோடி அறிகுறிகளை நேரடியாக உற்றுநோக்குவதன் மூலம், வெடிப்புகளை எதிர்பார்க்கலாம். எரிமலை அமைதியின்மைக் காலங்களில், ஆய்வகங்கள் எச்சரிக்கைகளையம் பரிந்துரைகளையும் வழங்குகின்றன. இந்நிறுவனங்கள் முடிவெடுக்கும் அதிகாரம் பெற்றுள்ள அரசாங்க குடிமைப் பாதுகாப்பு நிறுவனங்களுக்கு (அமெரிக்காவில் உள்ள கூட்டாட்சி அவசரநிலை மேலாண்மை நிறுவனம் அல்லது இத்தாலியில் உள்ள புரோட்டீசியோன் சிவில்) ஒரு ஆலோசனைப் பாத்திரத்தை வகிப்பதுடன் தொடர்ந்து கண்காணிப்புத் தரவை உருவாக்குகின்றன.  
அனைத்து கண்காணிப்பு நடவடிக்கைகளுக்கும் அடிப்படையான பூகம்பங்கள் என்பது எரிமலை செயல்முறைகளில் அடிப்படை ஆராய்ச்சியின் தொடர்ச்சியான திட்டமாகும், இது பல்கலைக்கழகங்கள், அரசு நிறுவனங்கள் (உதாரணமாக அமெரிக்காவில் பிற அமெரிக்க புவியியல் ஆய்வு மையங்கள் மற்றும் NOAA உடன்), தொழில்துறை மற்றும் அரசு சாரா நிறுவனங்களுடன் கூட்டு ஆய்வுகள் மூலம் கூடுதலாக வழங்கப்படுகிறது. இத்தகைய ஆராய்ச்சி பொதுவாக கண்காணிப்பு மற்றும் வெடிப்புத் தரவின் நேரடி விளக்கத்தை உள்ளடக்கியது, மேலும் இது எரிமலை அமைப்புகளின் தத்துவார்த்த அல்லது ஆய்வக உருவகப்படுத்துதல்களால் சோதிக்கக்கூடிய கருத்தியல் மாதிரிகளை உருவாக்குவதற்கு வழிவகுக்கிறது.  
கிட்டத்தட்ட அனைத்து ஆய்வகங்களும் உலக எரிமலை ஆய்வக அமைப்பின் (WOVO) உறுப்பினர்களாக உள்ளன. பழமையான எரிமலை ஆய்வகம் நேபிள்ஸில் உள்ள ஒஸ்ஸர்வேடோரியோ வெசுவியானோ (1841 இல் நிறுவப்பட்டது), இப்போது இத்தாலிய அரசு நிறுவனமான INGV இன் உறுப்பினராக உள்ளது.
# தேசிய புவி இயற்பியல் மற்றும் எரிமலையியல் நிறுவனம்

**புவி இயற்பியல் மற்றும் எரிமலைக்கான தேசிய நிறுவனம்** என்பது இத்தாலியில் உள்ள புவி இயற்பியல் மற்றும் எரிமலைக்கான ஆராய்ச்சி நிறுவனம் ஆகும்.  
புவி இயற்பியல் மற்றும் எரிமலைக்கான தேசிய நிறுவனம் இத்தாலிய கல்வி, பல்கலைக்கழகங்கள் மற்றும் ஆராய்ச்சி அமைச்சகத்தால் நிதியளிக்கப்படுகிறது. இத்தாலிய குடிமைப் பாதுகாப்பு அமைப்பிற்குள் அதன் முக்கிய பொறுப்புகள், நில அதிர்வு மற்றும் எரிமலை நிகழ்வுகளுக்கான தேசிய வலையமைப்புகளைப் பராமரித்தல் மற்றும் கண்காணித்தல், இத்தாலிய மக்களுக்கான தொடர்பு மற்றும் கல்வி நடவடிக்கைகள் ஆகியவையாகும். இந்த நிறுவனம் ரோமில் உள்ள தலைமையகத்திற்கும் மிலன், போலோக்னா, பிசா, நேபிள்ஸ், கட்டானியா மற்றும் பலெர்மோவில் உள்ள பிற பிரிவுகளுக்கும் இடையில் விநியோகிக்கப்பட்ட சுமார் 2000 பேரைப் பணியமர்த்துகிறது.  
அறிவியல் வெளியீடுகள் தயாரிப்பின் அடிப்படையில் புவி இயற்பியல் மற்றும் எரிமலைக்கான தேசிய நிறுவனம் முதல் 20 ஆராய்ச்சி நிறுவனங்களில் ஒன்றாகும். இது பல ஆராய்ச்சி திட்டங்களில் பங்கேற்று ஒருங்கிணைக்கிறது மற்றும் பிற நிறுவனங்களுடன் இணைந்து சர்வதேச அறிவியல் கூட்டங்களை ஏற்பாடு செய்கிறது.
# தேசிய புவி இயற்பியல் மற்றும் எரிமலையியல் நிறுவனம்

## தலைவர்கள்

- 29 செப்டம்பர் 1999 – 11 ஆகஸ்ட் 2011: என்ஸோ போஷி
- 12 ஆகஸ்ட் 2011 – 21 டிசம்பர் 2011: டொமினிகோ ஜியார்டினி
- 21 மார்ச் 2012 – 27 ஏப்ரல் 2016 : ஸ்டெஃபனோ கிரெஸ்டா (21 டிசம்பர் 2011 முதல் செயல் தலைவர்)
- 28 ஏப்ரல் 2016 – தற்போது வரை: கார்லோ டோக்லியோனி.
- ஃபேபியோ ஃப்ளோரிண்டோ மார்ச் 27, 2025 அன்று தலைவராக நியமிக்கப்பட்டார்.
# கொத்தமல்லி சம்பா

**கொத்தமல்லி சம்பா** *(Kothamalli Samba)* என்று அழைக்கப்படும் இந்த நெல் வகை, இந்திய மாநிலமான தமிழ்நாட்டின் பாரம்பரிய நெல் வகையாகும். இதன் அரிசி கொத்தமல்லியின் லேசான மணம் இருப்பதால் இது கொத்தமல்லி அரிசி என்றும் அழைக்கப்படுகிறது. மேலும் இதன் தானிய வடிவம் கொத்தமல்லி விதைகளை போல உருண்டை வடிவில் இருப்பதாலும், இதற்கு கொத்தமல்லி சம்பா என்றும் அழைக்கப்படுகிறது.
# கொத்தமல்லி சம்பா

## காலம்

நடுத்தர கால அளவில் அறுவடைக்கு தயாராகும் இந்த நெல் வகை, 135 நாட்களில் முதிர்வடைவதாக கூறப்படுகிறது. வறட்சி காலங்களில் தாங்கி வளரக்கூடிய நெற்பயிராக உள்ள இது,
# கொத்தமல்லி சம்பா

## சாகுபடி

இது வறட்சியை தாங்கி வளரும் இரகம் என்பதால், வாரம் ஒரு முறை நீர்ப்பாசனம் செய்தலே போதும் என கருதப்படுகிறது. தண்ணீர் பற்றாக்குறையாக இருந்தாலும் வெற்றி கரமாக அறுவடை செயது விடக்கூடிய இந்நெல் இரகத்தின் கூளத்தின் மகசூல் அதிகம் இருக்கும் என கூறப்படுகிறது.
# கொத்தமல்லி சம்பா

## மகசூல்

ஒரு கதிர் தலைக்கு சுமார் 132 தானியங்கள் வைக்கக்கூடிய இந்த நெல் வகையின் தானியம், வைக்கோல் நிறத்திலும், அரிசி மந்தமான வெள்ளை *(கொத்தமல்லி சம்பா சிவப்பு)* நிறத்திலும் உள்ள நடுத்தர மற்றும் தடித்த அரிசியாகும். 1000 தானியங்களின் எடை 32.0 கிராம் உள்ள இதன் மகசூல், ஒரு ஏக்கருக்கு சராசரியாக 1,000 கிலோ கூலமும், 1,900 கிலோ கூளமும் உற்பத்தித் திறன் கொண்டதாக பதிவு செய்யப்பட்டுள்ளது.
# சைபர்ஜெயா சிட்டி எம்ஆர்டி நிலையம்

**சைபர்ஜெயா சிட்டி செண்டர் எம்ஆர்டி நிலையம்** (ஆங்கிலம்: *Cyberjaya City Centre MRT Station* அல்லது *Cyberjaya City Centre–Limkokwing Station*; மலாய்: *Stesen MRT Cyberjaya City Centre*) என்பது மலேசியா, சிலாங்கூர், சைபர்ஜெயா நகர்ப்பகுதியில் உள்ள ஒரு விரைவுப் போக்குவரத்து (**MRT**) தொடருந்து நிலையம் ஆகும். சைபர்ஜெயா புறநகர் பகுதிக்குச் சேவை செய்யும் இந்த நிலையம், புத்ராஜெயா வழித்தடத்தின் 2-ஆவது கட்டத் திறப்பின் ஒரு பகுதியாக, மார்ச் 2023-இல் திறக்கப்பட்டது.  
சைபர்ஜெயா உத்தாரா எம்ஆர்டி நிலையத்திற்கும் புத்ராஜெயா சென்ட்ரல் நிலையத்திற்கும் இடையில் அமைந்துள்ள இந்த நிலையம் எனும் நிலையக் குறியீட்டைக் கொண்டுள்ளது. கிள்ளான் பள்ளத்தாக்கு பகுதியில் உள்ள பெரும்பாலான எம்ஆர்டி நிலையங்களைப் போலவே, இந்த சைபர்ஜெயா சிட்டி எம்ஆர்டி நிலையமும் அடுக்கு மாடி அமைப்பைக் கொண்டுள்ளது.
# சைபர்ஜெயா சிட்டி எம்ஆர்டி நிலையம்

## வரலாறு

"எம்ஆர்டி சுங்கை பூலோ-செர்டாங்-புத்ராஜெயா (**SSP**) வழித்தட சீரமைப்புக் காணொளி" என்ற தலைப்பில் யூடியூப் வலையொளியில் எம்ஆர்டி நிறுவனத்தால் செப்டம்பர் 15, 2016 அன்று வெளியிடப்பட்ட ஒரு காணொளியில் **சைபர்ஜெயா சிட்டி செண்டர்** *(Cyberjaya City Centre)* என்று இந்த நிலையத்தின் பெயர் முதன்முதலில் குறிப்பிடப்பட்டது.  
அந்தக் காணொளியில், சைபர்ஜெயா சிட்டி செண்டர் எம்ஆர்டி நிலையத்திற்கான தற்காலிக நிலையக் குறியீடு என்றும் அறிவிக்கப்பட்டது.
# சைபர்ஜெயா சிட்டி எம்ஆர்டி நிலையம்

## வரலாறு

### கட்டுமானங்கள்

சைபர்ஜெயா சிட்டி செண்டர் எம்ஆர்டி நிலையத்தின் கட்டுமானம் **S210** *(Package S210)* உடன்படிக்கையின் கீழ் செயல் படுத்தப்பட்டது. **S210** உடன்படிக்கை என்பது அப்போதைய கட்டுமானத்தில் இருந்த புத்ராஜெயா சென்ட்ரல் எம்ஆர்டி நிலையத்தின் இணைப்புவழிகள், நடைமேடைகள், நிலையக் கதவுகள் உள்ளிட்ட பல்வேறு கட்டமைப்புக் கட்டுமானப் பணிகளையும் உள்ளடக்கியது. நிலையங்களின் கட்டமைப்பு பணிகளுக்கான தொகை மொத்தம் RM 145.8 மில்லியன் மலேசிய ரிசோர்சஸ் நிறுவனத்திடம் *(Malaysian Resources Corporation Berhad)* (**MRCB**) செப்டம்பர் 17, 2017-இல் வழங்கப்பட்டது.
# சைபர்ஜெயா சிட்டி எம்ஆர்டி நிலையம்

## செயல்பாடு

**S210** உடன்படிக்கை, நிலையங்களின் கட்டமைப்புகள் மற்றும் அவை தொடர்பான வேலைகளை உள்ளடக்கியது. அவற்றுள் புத்ராஜெயா நகர்ப் பகுதியில் அமைந்துள்ள புத்ராஜெயா சென்ட்ரல் எம்ஆர்டி நிலையத்தின் கட்டுமான வேலைகளும் அடங்கும்.  
சைபர்ஜெயா சிட்டி எம்ஆர்டி நிலையம் பொதுமக்களின் பயன்பாட்டிற்காக 2023 மார்ச் 16-ஆம் திகதி திறக்கப்பட்டது. பத்து கன்டோன்மன் கொமுட்டர் நிலையம் தொடங்கி புத்ராஜெயா சென்ட்ரல் வரையிலான பிற புத்ராஜெயா வழித்தட நிலையங்களுடன் இணைந்து இந்த நிலையமும் செயல்படத் தொடங்கியது. இருப்பினும் இந்த நிலையம் முதலில் சூலை 2022-இல் திறக்க திட்டமிடப்பட்டது. ஆனாலும் தொடருந்து பெட்டிகளின் சோதனை ஓட்டம் காரணமாக சனவரி 2023-க்கு ஒத்திவைக்கப்பட்டது. அந்த வகையில் நிலையத்தின் திறப்புவிழா தாமதமானது.
# சைபர்ஜெயா சிட்டி எம்ஆர்டி நிலையம்

## அமைவு

சைபர்ஜெயா சிட்டி எம்ஆர்டி நிலையம்; சிலாங்கூர் மாவட்டங்களில் ஒன்றான சிப்பாங் மாவட்டத்தில் சைபர்ஜெயா நகரத்தின் வடக்குப் பகுதியில் ஏறக்குறைய 3 கி.மீ. தொலைவில் அமைந்துள்ளது. இந்த நிலையத்திற்கு மிக அருகில சைபர்ஜெயா *(Cyberjaya)* உள்ளது.  
சைபர்ஜெயா சிட்டி எம்ஆர்டி நிலையத்திற்கு அருகில் சைபர்ஜெயா சிட்டி சென்டர், சைபர் 4, சைபர் 6, லிம் கோக் விங் படைப்பாற்றல் தொழில்நுட்பப் பல்கலைக்கழகம் *(Limkokwing University of Creative Technology)*, தி பிளேஸ், பெர்டோனாஸ் பெர்சியாரான் ஏபெக், டெலிகோம் மலேசியா சைபர்ஜெயா செயற்கைக்கோள் நிலையம் *(Stesen Satelit Bumi Telekom Malaysia Cyberjaya),* மியாசாட் செயற்கைக்கோள் அமைப்பு *(MEASAT Satellite Systems)* மற்றும் அஸ்ட்ரோ சைபர்ஜெயா ஒளிபரப்பு மையம் *(Astro)* ஆகியவை உள்ளன.  
மாற்றுத் திறனாளிகளுக்கான அனைத்து வசதிகளையும் இந்த சைபர்ஜெயா சிட்டி எம்ஆர்டி நிலையம் கொண்டுள்ளது.  
| நுழைவாயில் | அமைவிடம் | இலக்கு | தோற்றம் |
| --- | --- | --- | --- |
| **<span>A</span>** | **APEC நடைபாதை** | நகரப் பேருந்துகள் நிறுத்தம் , வாடகை வாகனங்கள் நிறுத்தம்; தனியார் வாகனங்கள் நிறுத்தம்; வாடகை வாகன சவாரி அழைப்பு; பயனர்களுக்கான அணுகல் வசதிகள். |  |
| (கட்டுமான இடைநிறுத்தம்) | } |  |  |
# சைபர்ஜெயா சிட்டி எம்ஆர்டி நிலையம்

## பேருந்து சேவைகள்

சைபர்ஜெயா சிட்டி எம்ஆர்டி நிலையயத்தின் ஊட்டி பேருந்து சேவை முனையம், நிலையத்தின் வடக்கு மையத்தில் (பேருந்து நிறுத்தக் குறியீடு - **SP414**) அமைந்துள்ளது. இந்த மையத்தில் இரண்டு ஊட்டி பேருந்து வழித்தடங்கள் உள்ளன.
| சைபர்ஜெயா சிட்டி எம்ஆர்டி நிலையம் | சைபர் 10 (→) APEC நடைபாதை (→) பெர்சியாரான் ரிம்பா பெர்மாய் (→) பெர்சியாரான் சிப்பாங் (→) பெர்சியாரான் லாமான் வியூ (→) பெர்சியாரான் சிப்பாங் தெக்னோகிராட் சாலை 2 (→) லிம் கோக் விங் படைப்பாற்றல் தொழில்நுட்பப் பல்கலைக்கழகம் (→) |  |
| --- | --- | --- |
| சைபர்ஜெயா சிட்டி எம்ஆர்டி நிலையம் | சைபர்ஜெயா போக்குவரத்து முனையம் (→) தெக்னோகிராட் சாலை 6 (→) | } |
# சைபர்ஜெயா சிட்டி எம்ஆர்டி நிலையம்

## காட்சியகம்

**சைபர்ஜெயா சிட்டி எம்ஆர்டி நிலையக் காட்சிப் படங்கள் (ஏப்ரல் 2023)**
# சிங்கப்பூர் அறிவுசார் சொத்துரிமை அலுவலகம்

**சிங்கப்பூர் அறிவுசார் சொத்துரிமை அலுவலகம்** (*Intellectual Property Office of Singapore*) என்பது சிங்கப்பூர் அரசாங்கத்தின் சட்ட அமைச்சகத்தின் கீழ் உள்ள ஒரு சட்டரீதியான வாரியமாகும். சிங்கப்பூர் அறிவுசார் சொத்துரிமை அலுவலகம், அறிவுசார் சொத்துரிமை (ஐபி) சட்டங்களை அறிவுறுத்தவும், நிர்வகிக்கவும், விழிப்புணர்வை ஊக்குவிக்வும் செய்வதுடன் சிங்கப்பூரில் அறிவுசார் சொத்துரிமையின் வளர்ச்சியை எளிதாக்குவதற்கான உள்கட்டமைப்பை வழங்குகிறது.  
சிங்கப்பூர் அறிவுசார் சொத்துரிமை அலுவலகம் 9 அக்டோபர் 2015 முதல் காப்புரிமை ஒத்துழைப்பு ஒப்பந்தத்தின் கீழ் சிங்கப்பூரில் செயல்படும் ஒரு சர்வதேச தேடல் ஆணையம் மற்றும் சர்வதேச ஆரம்ப பரிசோதனை ஆணையம் ஆகும்.  
2024ஆம் ஆண்டில், அப்போதைய சிங்கப்பூர் அறிவுசார் சொத்துரிமை அலுவலக தலைமை நிர்வாகி ரெனா லீ, டைம் இதழ் 2024இன் 100 மிகவும் செல்வாக்கு மிக்க நபர்களின் பட்டியலில் சேர்க்கப்பட்டார்.
# சிங்கப்பூர் அறிவுசார் சொத்துரிமை அலுவலகம்

## மாநாடுகள்

அறிவுசார் சொத்துரிமை தொடர்பான பின்வரும் சர்வதேச உடன்படிக்கைகளில் சிங்கப்பூர் உறுப்பினராக உள்ளது.  
- பாரிசு மாநாடு
- இலக்கிய மற்றும் கலைப் படைப்புகளைப் பாதுகாப்பதற்கான பெர்ன் மாநாடு
- மாட்ரிட் நெறிமுறை
- நீஸ் ஒப்பந்தம்
- காப்புரிமை ஒத்துழைப்பு ஒப்பந்தம்
- புடாபெசுட்டு ஒப்பந்தம்
- அசொபாநி பதிப்புரிமை ஒப்பந்தம்
- அசொபாநி செயல்திறன் மற்றும் ஒலி வரைவு ஒப்பந்தம்
- புதிய தாவர வகைகளைப் பாதுகாப்பதற்கான சர்வதேச மாநாடு "யுபிஓவி மாநாடு" என்று அழைக்கப்படுகிறது.
- சர்வதேச தொழில்துறை வடிவமைப்பு பதிவு தொடர்பான ஹேக் ஒப்பந்தத்தின் ஜெனீவா சட்டம் (1999)
- வர்த்தக முத்திரை சட்ட சிங்கப்பூர் ஒப்பந்தம்
# சிங்கப்பூர் அறிவுசார் சொத்துரிமை அலுவலகம்

## மேலாண்மை

**தலைமை நிர்வாகி**  
| 1 ஏப்ரல் 2001 - 31 மே 2011 | லிவு வூன் யின் |  |
| --- | --- | --- |
| 1 சூன் 2011 - 15 நவம்பர் 2015 | தான் யிக் சான் |  |
| 16 நவம்பர் 2015 - 31 சூலை 2020 | தாரென் தாங் கெங் சிம் |  |
| 1 ஆகத்து 2020 - 28 பெப்ரவரி 2025 | ரீனா லீ |  |
| 1 மார்ச் 2025 - முதல் | தான் கோக் குவீ | } |
# ஆல் அலோன்

**ஆல் அலோன்** ( *All Alone, NURP.39.SDS.39* ) என்பது இரண்டாம் உலகப் போரின் போது தேசிய புறா சேவையில் பணியாற்றிய போது, 1943 ஆகத்து மாதம் ஒரே நாளில் தொலைவுக்கு பறந்து சென்று ஒரு முக்கிய இரகசியச் செய்தியை கொண்டு சென்று சேர்த்தது. அப்போது துணிச்சலுடன் பணிபுரிந்ததற்காக அங்கீகரிக்கப்பட்ட ஒரு போர்ப் புறா ஆகும்.
# ஆல் அலோன்

## பணி

1943 ஆம் ஆண்டு கோடையில், ஆல் அலோன் ஒரு உளவாளியுடன் பிரான்சின் வியன்னாவிற்கு சென்றது. படுகொலைகளை நடத்தவும், யூதர்களை நாடுகடத்துவதற்காக சுற்றி வளைக்கவும், பிரெஞ்சு கிளர்ச்சியாளர்களைத் தாக்கவும் இருந்த மிலிஸ் என்ற இரகசிய துணை ராணுவக் குழுவைப் பற்றிய முக்கியமான தகவல்களை உளவாளி அறிந்துகொண்டார். ஆல் அலோன் இந்தத் தகவலை நானூறு மைல்களுக்கு மேல், ஆங்கிலக் கால்வாயைக் கடந்து, இருபத்தி நான்கு மணி நேரத்திற்குள் இங்கிலாந்தின் ஸ்டெய்ன்ஸில் உள்ள தனது இருப்பிடத்திற்கு கொண்டு சென்றது. ஆல் அலோன் பறந்துவந்த வேகமும், விரைவான செயலும் ஆல் அலோனுக்கு 1946 இல் போர் விலங்குகளின் "... வீரம் மற்றும் கடமை உணர்ச்சிக்காக" வழங்கப்படும் டிக்கின் பதக்கம் வழங்கப்பட்டது.
# சலே முகமது அல்லாதீன்

**சலே முகமது அல்லாதீன்** (*Saleh Muhammad Alladin*) இந்தியாவைச் சேர்ந்த ஒரு வானியலாளர் ஆவார். 1931 ஆம் ஆண்டு மார்ச்சு மாதம் 3 ஆம் தேதியன்று இவர் பிறந்தார். முனைவர் அபீசு சலே முகமது அல்லாதீன் என்ற பெயராலும் அறியப்படுகிறார். அகமதியா இசுலாமிய சீர்திருத்த இயக்கத்தைச் சேர்ந்தவராக இயங்கினார். அல்லாதீன் 1963 ஆம் ஆண்டு சிகாகோ பல்கலைக்கழகத்தில் முனைவர் பட்டம் பெற்றார். உலகின் மிகவும் பிரபலமான 100 வானியலாளர்களில் ஒருவராகவும், இந்தியாவின் முன்னாள் குடியரசு தலைவர் ஆ.ப.ஜெ. அப்துல் கலாமின் கல்வி ஆலோசகராகவும் பணியாற்றியுள்ளார். பல புத்தகங்கள், நூற்றுக்கணக்கான கட்டுரைகள், ஐம்பதுக்கும் மேற்பட்ட ஆராய்ச்சி கட்டுரைகளை வெளியிட்டுள்ளார்.  
ஐதராபாத்தில் உள்ள உசுமானிய பல்கலைக்கழகத்தில் பேராசிரியராகவும் மற்றும் வானியல் மேம்பாட்டு ஆய்வு மையத்தின் இயக்குநராகவும் இருந்துள்ளார். பன்னாட்டு வானியல் ஒன்றியம், இந்திய வானியல் சங்கம், இந்திய பிளாசுமா அறிவியல் சங்கம், பொது சார்பியல் மற்றும் இந்திய இயற்பியல் ஆசிரியர்கள் சங்கம் போன்ற பல அறிவியல் சங்கங்களில் இவர் ஒரு முக்கிய உறுப்பினராக இருந்துள்ளார்.
# சலே முகமது அல்லாதீன்

## 1984 ஆம் ஆண்டு சூரிய மற்றும் சந்திர கிரகணம்

இரமலான் மாதத்தில் சூரிய மற்றும் சந்திர கிரகணங்கள் ஒவ்வொரு 22 வருடங்களுக்கும் ஒரே நேரத்தில் நிகழ்கின்றன. ஆனால் அவை ஒரு குறிப்பிட்ட பகுதியில் நிகழும் என்பது கிட்டத்தட்ட சாத்தியமற்றது என்றும், காதியன் நகரத்தின் மீது கடைசியாக சூரிய மற்றும் சந்திர கிரகணங்கள் 600 ஆண்டுகளுக்கு முன்பு நிகழ்ந்தன என்றும் அல்லாதீன் சுட்டிக் காட்டினார்.
# சலே முகமது அல்லாதீன்

## மதம்

அல்லாதீனின் தாத்தா சேத் அப்துல்லா அலாதீன் அகமதிய இசுலாமிய சமயத்தில் இணைந்த குடும்பத்தின் முதல் நபராவார். தனது செல்வத்தின் பெரும்பகுதியை இவர் இசுலாம் சமயத்தின் வளர்ச்சிக்காக அர்பணித்தார். கலீபத்துல் மசீக் வி மிர்சா மசூரூர் அகமதுவின் கீழ் இந்தியாவில் அகமதிய இசுலாம் சமாத்தின் மிக உயர்ந்த அமைப்பான சதார் அஞ்சுமன் அகமதியாவின் தலைவராக 4 ஆண்டுகள் இருந்தார். மிர்சா மசுரூர் அகமது அவரை உலுவ் அல்பாப் என்று அழைத்தார். அதாவது புாிதல் திறமை பெற்றவர்களில் ஒருவர் என்பது இதன் பொருளாகும்.
# சலே முகமது அல்லாதீன்

## தனிப்பட்ட வாழ்க்கை

அல்லாதீன் இந்தியாவின் ஐதராபாத்தில் பிறந்தார். அவருக்கு ஏற்பட்ட நோயின் காரணமாக 2011 ஆம் ஆண்டு மார்ச்சு மாதம் 20 ஆம் தேதியன்று காலமானார்.
# சலே முகமது அல்லாதீன்

## விருதுகள்

- மேகநாத் சாகா விருது பல்கலைக் கழக மானியக் குழு புது டெல்லி 1981
- பாரத் சிறப்பு விருது
- இந்திய நட்பு மன்றம்
# உலக அறிவுசார் சொத்து நிறுவன பதிப்புரிமை உடன்படிக்கை

## வரலாறு

1971 ஸ்டாக்ஹோம் மாநாட்டிலிருந்து இந்த ஒப்பந்தம் தொடர்பான பேச்சுவார்த்தை தொடங்கியது. இது பெர்ன் மாநாட்டின் நெறிமுறையாக பார்க்கப்பட்டது. இருப்பினும், பெர்ன் உடன்படிக்கையின் எந்தவொரு திருத்தத்திற்கும் அனைத்து தரப்பினரின் ஒருமித்த ஒப்புதல் தேவைப்படுவதால், உலக அறிவுசார் சொத்து நிறுவன பதிப்புரிமை உடன்படிக்கை பெர்ன் உடன்படிக்கைக்கு துணைபுரியும் ஒரு கூடுதல் ஒப்பந்தமாக கருதப்பட்டது. 1980களில் பெர்ன் கூட்டமைப்பில் விரிவாக்கம் குறித்த சாதகமான சூழல் இல்லாததைத் தொடர்ந்து கட்டண வீதங்கள் மற்றும் வணிகம் தொடர்பான பொது ஒப்பந்தம் காரணமாக அறிவுசார் சொத்துரிமைகளின் வணிகம் தொடர்பான அம்சங்கள் குறித்த ஒப்பந்தம் ஏற்பட்டது. இதனால் எண்ணிம தொழில்நுட்பங்களால் ஏற்படும் சவால்களை எதிர்கொள்வதில் கட்டுபடுத்தியது.
# உலக அறிவுசார் சொத்து நிறுவன பதிப்புரிமை உடன்படிக்கை

## ஒப்பந்தத்தின் மூலம் வழங்கப்பட்ட பாதுகாப்பு

படைப்பு முயற்சிகளுக்கு அதன் முக்கியத்துவத்தைக் கூறி, பதிப்புரிமை பாதுகாப்பின் ஊக்குவிப்பு தன்மையை உலக அறிவுசார் சொத்து நிறுவன பதிப்புரிமை உடன்படிக்கை வலியுறுத்துகிறது.[1] கணினி நிரல்கள் இலக்கியப் படைப்புகளாகப் பாதுகாக்கப்படுவதை இது உறுதி செய்கிறது (சரத்து 4). தரவுத்தளங்களில் உள்ள பொருட்களின் ஏற்பாடு மற்றும் தேர்வு பாதுகாக்கப்படுகிறது (சரத்து 5). இது படைப்பாளிகளுக்கு 6 முதல் 8 வரையிலான சரத்துகளில் அவர்களின் வாடகை மற்றும் விநியோகம் மீதான கட்டுப்பாட்டை வழங்குகிறது. இவை பெர்ன் உடன்படிக்கையில் மட்டுமில்லாமல் படைப்புகளைப் பாதுகாப்பதற்கான தொழில்நுட்ப நடவடிக்கைகளை மீறுவதையும் தடைசெய்கிறது (சரத்து 11). படைப்புகளில் உள்ள உரிமைகள் மேலாண்மை தகவல்களை அங்கீகரிக்கப்படாத முறையில் மாற்றியமைத்தலையும் பாதுகாக்கிறது (சரத்து 12).  
இந்த ஒப்பந்தம் மிகவும் பரந்த அளவில் இருந்ததற்காக விமர்சிக்கப்பட்டுள்ளது (எடுத்துக்காட்டாக, தொழில்நுட்ப பாதுகாப்பு நடவடிக்கைகளை மீறுவதைத் தடை செய்வதில், சட்டபூர்வமான மற்றும் நியாயமான பயன்பாட்டு உரிமைகளைப் பின்தொடர்வதில் மீறல்) மற்றும் பொருளாதார வளர்ச்சி மற்றும் அறிவுத் தொழில்துறையின் பரவலாக மாறுபட்ட நிலைகள் இருந்தபோதிலும், அனைத்து கையொப்பமிட்ட நாடுகளுக்கும் "அனைவருக்கும் பொருந்தும் ஒரே அளவில்" தரத்தைப் பயன்படுத்தியதற்காகவும் விமர்சிக்கப்பட்டுள்ளது.
# உலக அறிவுசார் சொத்து நிறுவன பதிப்புரிமை உடன்படிக்கை

## நடைமுறைப்படுத்தல்

உலக அறிவுசார் சொத்து நிறுவன பதிப்புரிமை ஒப்பந்தம் எண்ணிம மில்லினியம் பதிப்புரிமைச் சட்டத்தின் மூலம் அமெரிக்க சட்டத்தில் செயல்படுத்தப்படுகிறது. 2000 மார்ச் 16ஆம் தேதி செயலாக்க குழுவின் முடிவு 2000/278 மூலம், ஐரோப்பிய ஒன்றியத்தின் குழு, ஐரோப்பிய சமூகத்தின் சார்பாக ஒப்பந்தத்திற்கு ஒப்புதல் அளித்தது. ஐரோப்பிய ஒன்றியத்தின் வழிகாட்டுதல்கள் பெரும்பாலும் ஒப்பந்தத்தின் பொருளை உள்ளடக்கியது. இது: மென்பொருளுக்கான பதிப்புரிமை பாதுகாப்பை உருவாக்குதல், வழிகாட்டு எண்ணிம உரிமைகள் மேலாண்மை போன்ற "தொழில்நுட்ப பாதுகாப்பு நடவடிக்கைகளை" தவிர்ப்பதற்கான சாதனங்களை தடைசெய்கிறது.
# கணேசன் சீனிவாசன்

**கணேசன் சீனிவாசன்** (*Ganesan Srinivasan*) என்பவர் இந்தியாவைச் சேர்ந்த ஓர் இயற்பியலாளர் ஆவார். 1942 ஆம் ஆண்டில் இவர் பிறந்தார். அமுக்கப்பட்ட பொருள் இயற்பியல், வானியற்பியல் மற்றும் புள்ளியியல் எந்திரவியல் துறைகளில் நிபுணத்துவம் பெற்றிருந்தார். இந்திய வானியற்பியல் நிறுவனத்தின் வருகை தரும் பேராசிரியராகவும் இராமன் ஆராய்ச்சி நிறுவனத்தில் முன்னாள் ஆராய்ச்சி விஞ்ஞானியாகவும் இருந்தார். உலகளாவிய வானியல் ஒன்றியத்தில் உயர் ஆற்றல் நிகழ்வு மற்றும் அடிப்படை இயற்பியல், விண்மீன் திரள்கள் மற்றும் அண்டவியல் பிரிவுகளின் தற்போதைய உறுப்பினராகவும் உள்ளார்.
# கணேசன் சீனிவாசன்

## வாழ்க்கை வரலாறு

சிறீனிவாசன் 1942 ஆம் ஆண்டு தமிழ்நாட்டின் மதுரையில் பிறந்தார். 1962 ஆம் ஆண்டு நாக்பூர் பல்கலைக்கழகத்தில் இளநிலைப் பட்டமும், 1964 ஆம் ஆண்டு சென்னைப் பல்கலைக்கழகத்தில் முதுநிலைப் பட்டமும் பெற்றார். 1970 ஆம் ஆண்டு மோரல் எச். கோகனின் மேற்பார்வையின் கீழ் சிக்காகோ பல்கலைக்கழகத்தில் முனைவர் பட்டம் பெற்றார். கேம்பிரிட்ச்சு பல்கலைக்கழகத்தில் உள்ளUniversity of Cambridge கேவென்டிசு ஆய்வகம் உட்பட பல்வேறு ஆராய்ச்சி நிறுவனங்களில் பணியாற்றிய பிறகு, இறுதியாக 1976 ஆம் ஆண்டு இராமன் ஆராய்ச்சி நிறுவனத்தில் 2004 ஆம் ஆண்டு ஓய்வு பெறும் வரை பணியாற்றினார். கே. எசு. கிருசுணன் தங்கப் பதக்கம், ஆர்னி தங்கப் பதக்கத்தின் இயாகிர்தார் மற்றும் சென்னை பல்கலைக்கழக பி.இ. சுப்பிரமணி ஐயர் தங்கப் பதக்கம் ஆகியவற்றையும் பெற்றுள்ளார். இவரது 70ஆவது பிறந்தநாளில் வானியற்பியல் மற்றும் வானியல் ஆய்விதழ் ஒரு சிறப்பு இதழை வெளியிட்டது. இவர் இந்திய வானியல் சங்கத்தின் தலைவராகவும் உள்ளார்.
# கணேசன் சீனிவாசன்

## வெளியீடுகள்

-
-
-
-
-
-
-  
- Lecture series on neutron stars and black holes (14 videos) in Emmy Noether Seminar Room, ICTS Bangalore, 2019
# இராஜேசு குமார் மண்டல்

**இராஜேசு குமார் மண்டல்** (*Rajesh Kumar Mandal*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் தர்பங்கா மாவட்டம் குரூர் கிராமத்தினைச் சேர்ந்தவர். தர்பங்காவில் உள்ள ஆர். பி. ஜலன் கல்லூரியில் இளங்கலைப் பட்டப் படிப்பினை இராஜேசு குமார் மண்டல் முடித்துள்ளார். ஐக்கிய ஜனதா தளம் கட்சியினைச் சார்ந்த இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் தர்பங்கா ஊரகச் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# ரின் டின் டின்

**ரின் டின் டின்** (*Rin Tin Tin* or *Rin-Tin-Tin*, 10 அக்டோபர் 1918 - 10 ஆகத்து 1932) என்பது பிரான்சின் ஃபிளிரேயில் பிறந்த ஒரு ஜெர்மன் மேய்ப்பன் ஆண் நாயாகும். இது திரைப்படங்களில் நடித்ததினால் சர்வதேச நட்சத்திரமாக ஆனது. முதலாம் உலகப் போரின் போர்க்களத்திலிருந்து அமெரிக்க படைவீரர் லீ டங்கனால் இந்த நாய் மீட்கப்பட்டது. அவர் இதற்கு " **ரின்டி** " என்று செல்லப்பெயர் சூட்டினார். லீ டங்கன் ரின் டின்னுக்கு முறைப்படி எல்லா பயிற்சிகளையும் அளித்தார். ஒரு கட்டத்தில் இந்த நாய் ஊமைப் படங்களில் நடிக்கும் வாய்ப்பைப் பெற்றது. ரின் டின் டின் நடித்த படம் வணிக ரீதியாக வெற்றி பெற்றது. நாயும் புகழ்பெற்றது. மேலும் 27 ஹாலிவுட் படங்களில் தோன்றி, உலகளாவிய புகழைப் பெற்றது. செல்லப்பிராணியாக ஜெர்மன் மேய்ப்பன் நாய்கள் வளர்ப்பது பெரிதும் அதிகரிக்க ரின் டின் டின் நாயும் ஒரு காரணமாக இருந்தது. இது நடித்த படங்கள் ஈட்டிய மகத்தான லாபம் வார்னர் புரோஸ். திரைப்பட நிறுவனத்தின் வளர்ச்சியில் முதன்மை பங்குபெற்றது. மேலும் திரைக்கதை எழுத்தாளராக இருந்து தயாரிப்பாளர், திரைப்பட நிறுவன நிர்வாகியாக டாரில் எஃப். சானக் வாழ்க்கையில் முன்னேற்ற உதவியது.  
இந்த நாய் ஒரு வண்ணத் திரைப் படத்தில் தோன்றிய பிறகு (1929 ஆம் ஆண்டு படமான *தி ஷோ ஆஃப் ஷோஸில்*, ஒரு இசைப் போட்டிக்கான அறிமுகத்தில் குரைக்கும் நிகழ்ச்சி), வார்னர் பிரதர்ஸ் நிறுவனம் படங்களில் இருந்து லீ டங்கன் மற்றும் ரின் டின் டின் ஆகியோரை ஒதுக்கியது. இதற்கு கவலைப்படாமல், டங்கன் வேறு திரைப்பட வேலைகளைக் கண்டறிந்து, ரின் டின் டின்னை தொடர்கள் மற்றும் திரைப்படங்களில் நடிக்கவைக்க சுயாதீன தயாரிப்பாளர் நாட் லெவினுடன் ஒப்பந்தம் செய்தார்.  
1932 ஆம் ஆண்டு ரின் டின் டின் இறந்த பிறகு, திரைப்படம், வானொலி, தொலைக்காட்சி போன்றவற்றில் இடம்பெற்ற கற்பனைக் கதைகளில் இடம்பெற்ற பல ஜெர்மன் மேய்ப்பன் நாய்களுக்கு இதன் பெயர் சூட்டப்பட்டது. ரின் டின் டினின் மகனான **ரின் டின் டின் ஜூனியர்** சில படங்களில் தோன்றியது. ஆனால் அதன் தந்தையைப் போல திறமையானதாக இருக்கவில்லை. **ரின் டின் டின் III** ரின் டின் டின்னின் பேரன் என்று கூறப்படுகிறது, ஆனால் அது இதன் தூரத்து உறவினர் ஆகும். அது இரண்டாம் உலகப் போரின் போது நாய்களின் இராணுவ பயன்பாட்டை ஊக்குவிக்க உதவியது. ரின் டின் டின் III 1947 ஆம் ஆண்டில் குழந்தை நட்சத்திரம் ராபர்ட் பிளேக்குடன் ஒரு படத்திலும் தோன்றியது.
# பீச் கோம்பர்

**பீச் கோம்பர்** (*Beach Comber*, designated as "*Pigeon - NPS.41.NS.4230* ") என்பது இரண்டாம் உலகப் போரின் போது துணிச்சலுடன் பணிபுரிந்ததற்காக டிக்கின் பதக்கத்தைப் பெற்ற ஒரு கனடிய போர்ப் புறா ஆகும்.  
1942 ஆகத்து 19 அன்று, ஆபத்தான சூழ்நிலைகள் இருந்தபோதிலும், பிரான்சின் தியப்பேயில் இருந்து பீச் கோம்பர் பிரிட்டனுக்கு தகவல்களுடன் வந்தது. இது கனேடிய இராணுவத்தின் செய்தியை இராணுவத் தளபதிகள் அங்கு தரையிறங்குவதை எச்சரிக்கும் செய்தியுடன், தியப் திடீர்தாக்குதலின் தொடக்கத்தைக் குறிக்கும் செய்தியுடன் வந்தது. இதன் விளைவாக, 1944 மார்ச் 6 அன்று, நோய்வாய்ப்பட்ட விலங்குகளுக்கான மக்கள் மருந்தகம் பீச் கோம்பருக்கு டிக்கின் பதக்கத்தை வழங்கியது. டிக்கின் பதக்கம் வழங்கப்பட்ட ஒரே கனேடிய போர் புறாவாக பீச் கோம்பர் உள்ளது, மேலும் இதுவரை அவ்வாறு கௌரவிக்கப்பட்ட மூன்று கனேடிய விலங்குகளில் இதுவும் ஒன்றாகும்.
# பிராட் அரோ

**பிராட் அரோ** (*Broad Arrow*, designated as *Pigeon - 41.BA.2793*) என்பது, தேசிய புறா சேவை பணியின்போது மூன்று முக்கியமான செய்திகளை எடுத்துச் சென்றதற்காக 1945 அக்டோபரில் டிக்கின் பதக்கம் வழங்கப்பட்ட ஒரு தூதுப் புறாவாகும். இச் செய்திகளை இப்புறா 1943 மே, 1943 சூன், 1943 ஆகத்தில் கொண்டு சென்றது.
# கொலோன் (புறா)

**கொலோன்** (*Cologne (pigeon)*) என்பது இரண்டாம் உலகப் போரின் போது துணிச்சலாக பணியாற்றிய சேவைக்காக மக்கள் நோய்வாய்ப்பட்ட விலங்குகள் மருந்தகத்திலிருந்து 1947 ஆம் ஆண்டு டிக்கின் பதக்கத்தைப் பெற்ற ஒரு புறா ஆகும். இது தேசிய புறா சேவையில் புறா NURP 39.NPS 144 ஆக பணிபுரிந்தது. மேலும் பாம்பர் கமாண்ட் இராணுவப் பிரிவில் 100 க்கும் மேற்பட்ட பணிகளை மேற்கொண்டது. டிக்கின் பதக்கத்தைப் பெற்ற நிகழ்வுக்கு முன்பு வீழ்த்தப்பட்ட பல விமானங்களில் இருந்து வெற்றிகரமாக தன் இருப்பிடம் திரும்பியது. "1943 ஆம் ஆண்டு ஆர்.ஏ.எஃப் இல் பணியாற்றிய போது, பலத்த காயமடைந்த போதிலும், விபத்துக்குள்ளான விமானத்திலிருந்து கொலோன் பாய்ந்து வந்ததற்காக" என்று கோலோனின் சான்று கூறுகிறது.
# வர்த்தக முத்திரை சட்ட ஒப்பந்தம் (1994)

**வர்த்தக முத்திரை சட்ட ஒப்பந்தம்** (1994)(*Trademark Law Treaty 1994*) என்பது 1994ஆம் ஆண்டு ஏராளமான நாடுகளால் கையெழுத்திடப்பட்ட ஒரு ஒப்பந்தமாகும். இது பிற உறுப்பு நாடுகளில் பதிவுசெய்யப்பட்ட வர்த்தக முத்திரைகளை அங்கீகரிப்பதற்கான நடைமுறைகளை நிறுவுகிறது. இது உலக அறிவுசார் சொத்து நிறுவனத்தின் ஆதரவின் கீழ் செயல்படுகிறது.  
இந்த வர்த்தக முத்திரை பதிவு நடைமுறைகள் மற்றும் சம்பிரதாயங்களின் சில அம்சங்களை எளிமைப்படுத்துதல் மற்றும் ஒத்திசைத்தல் மூலம் "பதிவு நடைமுறைகளின் எண்ணிக்கையில் உள்ள சிக்கல்களைக் குறைத்து பயன்பாட்டில் முன்கணிப்பை அதிகரிப்பது" என்ற நோக்கங்களுடன் நிறுவப்பட்டது. அமெரிக்க காப்புரிமை மற்றும் வர்த்தக முத்திரை அலுவலகத்தின் கூற்றுப்படி, வர்த்தக முத்திரைகள் சட்ட ஒப்பந்தம் "உறுப்பு நாடுகளின் வர்த்தக முத்திரைப் பயன்பாடு மற்றும் பதிவு நடைமுறைகளை எளிதாக்குகிறது. இது புதுப்பித்தல், பணிகளின் பதிவு, பெயர் மற்றும் முகவரி மாற்றங்கள், வழக்கறிஞர் அதிகாரங்களை எளிதாக்குகின்றன".  
இந்த ஒப்பந்தம் அக்டோபர் 27,1994 அன்று ஏற்றுக்கொள்ளப்பட்டது, அக்டோபர் 28,1994 அன்று 42 நாடுகளால் கையெழுத்தானது. அதே ஆண்டு நவம்பரில் மூன்று கூடுதல் நாடுகளும் 1995இல் மேலும் 12 நாடுகளும் கையெழுத்திட்டன. இந்த ஒப்பந்தத்தை நடைமுறைக்கு கொண்டு வந்தமுதல் ஐந்து நாடுகள் செக் குடியரசு, மல்தோவா, இலங்கை, உக்ரைன், ஐக்கிய இராச்சியம் ஆகும். இவை அனைத்தும் ஆகத்து 1,1996 அன்று நடைமுறைக்கு வந்தன.  
2000களில், ஒப்பந்தத்தின் விதிமுறைகள் காலாவதியானவை என்பது தெளிவாகத் தெரிந்துவிட்டது. இது இணையத்தின் இடைப்பட்ட வளர்ச்சியின் காரணமாகத் தயாரிப்புகள் மற்றும் வணிகங்களைப் பற்றிய தகவல்களை வழங்குவதற்கான ஒரு வழிமுறையாக இருந்தது. இது வர்த்தக முத்திரைகள் சட்டம் குறித்த சிங்கப்பூர் ஒப்பந்தத்தை இயற்ற வழிவகுத்தது.
# பிரீபெர்கைட்டு

**பிரீபெர்கைட்டு** (*Freibergite*) என்பது Cu<sub>12</sub>Sb<sub>4</sub>S<sub>13</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். சல்போவுப்புக் கனிமமான இதில் வெள்ளி, தாமிரம், இரும்பு, ஆண்டிமனி மற்றும் ஆர்சனிக்கு ஆகியவை கலந்துள்ளன. கனசதுர படிக வடிவில் காணப்படுகிறது. நீர் வெப்ப படிவுகளில் உருவாகிறது.  
பன்னாட்டு கனிமவியல் சங்கம் பிரீபெர்கைட்டு கனிமத்தை Fb என்ற குறியீட்டால் அடையாளப்படுத்துகிறது.  
இக்கனிமம் டெட்ராகீட்ரைட்டுடன் ஒன்றும் அர்செண்டோடென்னணைட்டுடன் ஒன்றுமாக இரண்டு திண்மக் கரைசல் வரிசையை உருவாக்குகிறது. பிரீபெர்கைட்டு கனிமத்தில் ஒளி புகாது. உலோக எஃகு, சாம்பல் முதல் கருப்பு வரையிலான நிறத்தையும் சிவப்பு-கருப்பு நிறக் கோடுகளையும் கொண்டுள்ளது. இதன் மோவின் கடினத்தன்மை அளவு 3.5 முதல் 4.0 வரையிலுமுள்ளது. கனிமத்தின் ஒப்படர்த்தி 4.85 முதல் 5 வரையிலும் கொண்டு பொதுவாக பாரியது முதல் துகள்கள் வரை காணப்படுகிறது.  
பிரீபெர்கைட்டு கனிமம் முதன்முதலில் 1853 ஆம் ஆண்டில் சாக்சனியின் ப்ரீபெர்க்கில் உள்ள வெள்ளி சுரங்கங்களில் கண்டுபிடிக்கப்பட்டு விவரிக்கப்பட்டது.
# காப்புரிமை மாதிரி

**காப்புரிமை மாதிரி** (patent model) என்பது கையால் தயாரிக்கப்பட்ட கண்டுபிடிப்பின் சிறிய மாதிரியாகும். இது 12" க்கு 12" க்கு 12" என்ற அளவிலானது (தோராயமாக 30 செமீ x 30 செமீ x 30 செமீ). பெரியதாக இருக்காது. இது ஒரு கண்டுபிடிப்பு எவ்வாறு செயல்படுகிறது என்பதைக் காட்டுகிறது. இது அமெரிக்காவின் காப்புரிமை முறையின் மிகவும் சுவாரசியமான ஆரம்ப அம்சங்களில் ஒன்றாகும்.  
சில ஆரம்பகால கண்டுபிடிப்பாளர்கள் தொழில்நுட்ப அல்லது சட்டப் பயிற்சியைக் கொண்டிருக்கவில்லை என்பதால், முறையான காப்புரிமை விண்ணப்பங்களை சமர்ப்பிப்பது கடினமாக இருந்தது. இதற்கு ஒரு கண்டுபிடிப்பின் புதுமையான அம்சங்களை எழுதப்பட்ட விண்ணப்பத்திலும் பல வரைபடங்களிலும் விவரிக்க வேண்டும்.
# காப்புரிமை மாதிரி

## வரலாறு

அமெரிக்காவில், காப்புரிமை மாதிரிகள் 1790 முதல் 1880 வரையிலான கண்டுபிடிப்புகளுக்கு தேவைப்பட்டன. 1870ஆம் ஆண்டில் அமெரிக்க ஐக்கிய மாநாடு காப்புரிமைக்கான இந்த சட்டத் தேவையை இரத்து செய்தது. ஆனால் அமெரிக்க ஐக்கிய நாடுகளின் காப்புரிமை அலுவலகம் 1880 வரை இந்த தேவையை நடைமுறையில் வைத்திருந்தது.  
சூலை 31,1790 அன்று, வெர்மான்ட்டின் பிட்ஸ்போர்டைச் சேர்ந்த சாமுவேல் காப்கின்சு என்ற கண்டுபிடிப்பாளர் அமெரிக்காவின் காப்புரிமை பெற்ற முதல் நபராக ஆனார். இவரது காப்புரிமை பெற்ற கண்டுபிடிப்பு "ஒரு புதிய கருவி மற்றும் செயல்முறையால் பானைச் சாம்பல் தயாரிப்பதில்" ஒரு முன்னேற்றமாகும். இந்த ஆரம்பகால காப்புரிமைச் சட்டத்திற்கு ஒவ்வொரு கண்டுபிடிப்பின் செயல்பாட்டி மாதிரியினைச் சிறிய அளவில் தயாரிக்க வேண்டும்.  
சில கண்டுபிடிப்பாளர்கள் இருபதாம் நூற்றாண்டின் தொடக்கத்தில் மாதிரிகளை விருப்பத்துடன் சமர்ப்பித்தனர். சில சந்தர்ப்பங்களில், ஒரு கண்டுபிடிப்பாளர் ஒரு குறுக்கீடு நடவடிக்கையில் நடைமுறைக்கு உண்மையான குறைப்புக்கான சான்றாக ஒரு "செயல்பாட்டிற்கான மாதிரியை" முன்வைக்க விரும்பலாம். சில அதிகார வரம்புகளில் காப்புரிமை மாதிரிகள் கண்டுபிடிப்பின் செயல்பாட்டை நிரூபிக்க உதவின. மரபியல் சம்பந்தப்பட்ட பயன்பாடுகளில், மரபணு பொருள் அல்லது டி. என். ஏ. வரிசைகளின் மாதிரிகள் தேவைப்படலாம்.
# காப்புரிமை மாதிரி

## அமெரிக்க காப்புரிமை அலுவலகத்தின் மாதிரிகளின் தொகுப்பு

அமெரிக்க ஐக்கிய நாடுகளின் காப்புரிமை அலுவலகம் அங்கீகரிக்கப்பட்ட காப்புரிமைகளின் மாதிரிகளை காட்சிப்படுத்தின. இந்த மாதிரிகளின் தொகுப்பு இரண்டு பெரிய தீ விபத்துக்கள் காரணமாக அழிந்தன. இந்த தீவிபத்துகள் 1836இல் ஒன்றும், மற்றொன்று 1877-ல் நிகழ்ந்து. 1877-ல் நடந்த தீ விபத்தில் 75,000 காப்புரிமை மாதிரிகள் அழிக்கப்பட்டது.  
1908ஆம் ஆண்டில், காப்புரிமை அலுவலகம் 1,000 க்கும் மேற்பட்ட காப்புரிமை மாதிரிகளை அமெரிக்க ஐக்கிய நாடுகளின் தேசிய அருங்காட்சியகத்திற்கு நன்கொடையாக வழங்கியது. 1926ஆம் ஆண்டில் மாநாடு, சேகரிப்பைக் கலைக்க முடிவு செய்வதற்கு முன்பு மீதமுள்ள மாதிரிகளிலிருந்து தேவையானவற்றை தேர்வு செய்ய சுமித்சோனியன் நிறுவனம் அனுமதிக்கப்பட்டது. காப்புரிமை அலுவலகத்திலிருந்த அணுகல்களில் 10,000 க்கும் மேற்பட்ட காப்புரிமை மாதிரிகள் இப்போது அமெரிக்க வரலாற்றுத் தேசிய அருங்காட்சியகத்தின் சேகரிப்பின் ஒரு பகுதியாக உள்ளது.
# இரசல் ஆலன் அல்சு

**இரசல் ஆலன் அல்சு** (*Russell Alan Hulse*, பிறப்பு: நவம்பர் 28, 1950)) ஓர் அமெரிக்க இயற்பியலாளரும், இயற்பியலுக்கான நோபல் பரிசு பெற்றவரும் ஆவார். "ஒரு புதிய வகைத் துடிவிண்மீனைக் கண்டுபிடித்தமைக்காகவும், புவியீர்ப்பு ஆய்வுக்கு புதிய சாத்தியங்களைத் திறந்தமைக்காகவும்" இவருக்கும் இவரது ஆய்வு ஆலோசகர் யோசப் ஊட்டன் டெய்லருக்கும், 1993 ஆம் ஆண்டிற்கான இயற்பியல் நோபல் பரிசு பகிர்ந்தளிக்கப்பட்டது.
# இரசல் ஆலன் அல்சு

## இரட்டை விண்மீன் கண்டுபிடிப்பு

இவரும் இவரது வழிகாட்டியான ஜோசப் டெய்லரும் இணைந்து பிஎஸ்ஆர் பி 1913+16 (PSR B1913+16) என்ற ஒரு விண்மீன் இரட்டையைக் கண்டுபிடித்தனர். இது இரண்டு நியூட்ரான் விண்மீன்கள் ஒன்றை ஒன்று சுற்றும் ஒரு அமைப்பு. இவ்விருவரும் இந்த விண்மீன் இரட்டை அமைப்பின் சுற்றுப்பாதை காலம் படிப்படியாக குறைந்து வருவதைக் கவனித்தனர். இது ஈர்ப்பு அலைகள் வெளியேறுவதால் ஏற்படும் ஆற்றல் இழப்பை நிரூபித்தது. இந்தக் கண்டுபிடிப்பு ஐன்ஸ்டீனின் கோட்பாட்டின் மறைமுகச் சான்றாக அமைந்ததுடன் ஈர்ப்பு அலை வானவியலின் மேம்பாட்டிற்கும் வழி வகுத்தது. பின்னர் 2015ஆம் ஆண்டு LIGO ஆய்வகம் நேரடியாக ஈர்ப்பு அலைகளை கண்டறிந்தது. "புதிய வகை விண்மீன் இரட்டையைக் கண்டுபிடித்ததற்காகவும், அது ஈர்ப்பு விசை பற்றிய ஆய்வுகளுக்கு புதிய வாய்ப்புகளை திறந்து விட்டதற்காகவும்" இவர் நோபல் பரிசு பெற்றார்.
# இலாட்புரா சட்டமன்றத் தொகுதி

**இலாட்புரா சட்டமன்றத் தொகுதி** *(Ladpura Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது கோட்டா மாவட்டத்தில் அமைந்துள்ளது. இலாட்புரா, கோட்டா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# இலாட்புரா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2008 | ஓம் பிர்லா | பாரதிய ஜனதா கட்சி</br> |  |
| 1977 | புருசோத்தம் | ஜனதா கட்சி |  |
| 1980 | இராம் கிசன் | இந்திய தேசிய காங்கிரசு (இ) |  |
| 1985 | இந்திய தேசிய காங்கிரசு</br> |  |  |
| 1990 | அர்சுன் தாசு மதன் | rowspan=2 | பாரதிய ஜனதா கட்சி</br> |
| 1993 |  |  |  |
| 1998 | பூனம் கோயல் | இந்திய தேசிய காங்கிரசு</br> |  |
| 2003 | பவானி சிங் ரசாவத் | rowspan=5 | பாரதிய ஜனதா கட்சி</br> |
| 2008 |  |  |  |
| 2013 |  |  |  |
| 2018 | கல்பனா தேவி |  |  |
| 2023 | } |  |  |
# வில்லியம் டக்ளசு பிரான்சிசு

**வில்லியம் டக்ளசு பிரான்சிசு** (*William Douglas Francis*) ஆத்திரேலிய நாட்டைச் சேர்ந்த ஒரு தாவரவியலாளர் ஆவார். 1889 ஆம் ஆண்டு மார்ச்சு மாதம் 6 ஆம் தேதியன்று நியூ சவுத் வேல்சின் பேகா நகரத்தில் இவர் பிறந்தார். வொல்லொங்காங் சுப்பீரியர் பொதுப் பள்ளியில் படித்து வந்த இவர் 17 வயதில் வொல்லொங்காங்கிலிருந்து தனது தந்தை ஆல்ஃபிரட்டு மற்றும் சகோதரர் பிரடெரிக்குடன் குயின்சுலாந்தில் உள்ள கின் கினுக்கு குடிபெயர்ந்தார். இங்குதான் தனது தந்தைக்கும் சகோதரருக்கும் பண்ணையில் உதவி செய்து இவரால் இயற்கை வரலாற்றில் இருந்த தனது வலுவான ஆர்வத்தை பூர்த்தி செய்ய முடிந்தது. 1908 ஆம் ஆண்டில் அவர் குயின்சுலாந்தில் பால் மற்றும் பாலேடு சோதனையாளராகத் தகுதி பெற்றார்.  
1919 ஆம் ஆண்டு குயின்சுலாந்து உலர்தாவர நிலையத்தில் உதவி அரசு தாவரவியலாளராக நியமிக்கப்பட்டார். 1950 ஆம் ஆண்டு இவர் அரசாங்க தாவரவியலாளராக நியமிக்கப்பட்டார். 1954 ஆம் ஆண்டு பணியிலிருந்து ஓய்வு பெற்றார். ஐந்து ஆண்டுகளுக்குப் பிறகு 1959 ஆம் ஆண்டு சனவரி மாதம் 2 ஆம் தேதியன்று இறந்தார்.  
அதிக மழை வளத்தால் செழித்து இருக்கும் ஆத்திரேலிய மழைக்காடு இனங்களின் வகைப்பாடு மற்றும் அடையாளம் காணலுக்கு இவர் மகத்தான பங்களிப்பை வழங்கினார். மேலும், இவர் தனது ஆத்திரேலிய மழைக்காடு மரங்கள் என்ற புத்தகத்திற்காக சிறப்பாக நினைவுகூரப்படுகிறார். முதன்முதலில் 1929 ஆம் ஆண்டில் வெளியிடப்பட்ட இப்புத்தகம் அதன் பின்னர் ஏராளமான மறுபதிப்புகளுக்கு உட்பட்டுள்ளது. 1990 ஆம் ஆண்டுகளில் கின் கின் நகரத்தில் நிறுவப்பட்ட ஒரு மரவளர்ப்புத் தோட்டம் இவரது நினைவுக்காக அர்ப்பணிக்கப்பட்டுள்ளது.
# வில்லியம் டக்ளசு பிரான்சிசு

## பன்னாட்டு பெயர்சுருக்கத் தரக்குறியீடு

- 96 தாவரங்களில் இவரது பெயர்சுருக்கம் நிறுவப்பட்டுள்ளது.
# லிம் கோக் விங் படைப்பாற்றல் தொழில்நுட்பப் பல்கலைக்கழகம்

<mapframe text="லிம் கோக் விங் படைப்பாற்றல் தொழில்நுட்பப் பல்கலைக்கழகம் அமைவிடம்" zoom=15 latitude=2.9308 longitude=101.6373>{
"type": "Feature",
"geometry": { "type": "Point", "coordinates": [101.6373, 2.9308] },
"properties": {
"title": "Malaysian University",
"marker-color": "228b22",
"marker-size": "medium",
"marker-symbol": "landmark"
}
}</mapframe>
**லிம் கோக் விங் படைப்பாற்றல் தொழில்நுட்பப் பல்கலைக்கழகம்** (மலாய்: *Universiti Teknologi Kreatif Limkokwing*; ஆங்கிலம்: *Limkokwing University of Creative Technology* அல்லது **Limkokwing**; (**LUCT**) என்பது மலேசியா, சிலாங்கூர், சிப்பாங் மாவட்டம், சைபர்ஜெயா நகரில் உள்ள ஒரு தொழில்நுட்பப் பல்கலைக்கழகம் ஆகும். 1991-ஆம் ஆண்டு நிறுவப்பட்ட இந்தப் பல்கலைக்கழகம், ஆப்பிரிக்கா, ஐரோப்பா மற்றும் ஆசியா கண்டங்களில் வளாகங்களைக் கொண்டுள்ளது. மலேசியாவில் அதன் முதன்மை வளாகத்தைக் கொண்ட இந்தப் பல்கலைக்கழகத்தில் 150-க்கும் மேற்பட்ட நாடுகளைச் சேர்ந்த 30,000-க்கும் மேற்பட்ட மாணவர்கள் படிக்கின்றனர்.  
வடிவமைப்பு, பல்லூடகம், தகவல் தொடர்பு, வணிகம் மற்றும் தொழினுட்பம் உள்ளிட்ட பல்வேறு படிப்புத் துறைகளில் இளங்கலை மற்றும் முதுகலை நிலைகளில் பரந்த அளவிலான கல்வித் திட்டங்களை இந்தப் பல்கலைக்கழகம் வழங்குகிறது.  
கல்வித் திட்டங்களுக்கும் மேலதிகமாக; விளையாட்டு நிகழ்வுகள், நிகழ்த்துக் கலைகள், பண்பாட்டு நடவடிக்கைகள் மற்றும் சமூகச் சேவை உள்ளிட்ட பாடநெறிகளுக்கு அப்பாற்பட்ட பல்வேறு செயல்பாடுகள், மன்றங்கள், மாணவர்கள் பங்கேற்பதற்கான அமைப்பு வசதிகளையும் இந்தப் பல்கலைக்கழகம் வழங்கி வருகிறது.
- லிம் கோக் விங் **கம்போடியா வளாகம்:** நோம் பென்.
- லிம் கோக் விங் **லெசோதோ வளாகம்:** மசேரு, லெசோத்தோ, லெசோதோவில் முதல் மலேசிய பல்கலைக்கழக வளாகம்.
- லிம் கோக் விங் **மலேசியாவின் முதன்மை வளாகம்:** சைபர்ஜெயா, சிலாங்கூர்.
- லிம் கோக் விங் **ஐக்கிய இராச்சிய வளாகம்:** இலண்டன்.
- லிம் கோக் விங் **சுவாசிலாந்து வளாகம்:** இம்பபான், எசுவாத்தினி.
- லிம் கோக் விங் **சியரா லியோன் வளாகம்:** பிரீடவுன்.
- லிம் கோக் விங் **உகாண்டா வளாகம்:** நமதாபா *(Namataba)*.
# லிம் கோக் விங் படைப்பாற்றல் தொழில்நுட்பப் பல்கலைக்கழகம்

## கல்வித் திட்டங்கள்

2022-ஆம் ஆண்டு நிலவரப்படி, லிம் கோக் விங் பல்கலைக்கழகம் இரண்டு சான்றிதழ் படிப்புகளையும்; இருபத்தி இரண்டு இளங்கலை பட்டப் படிப்புகளையும் வழங்குகிறது.
# லிம் கோக் விங் படைப்பாற்றல் தொழில்நுட்பப் பல்கலைக்கழகம்

## தரவரிசை பட்டியல்

| 2012 | 251-300 | கியூஎஸ் உலகத் தரவரிசை |
| --- | --- | --- |
| 2013 | 251-300 | கியூஎஸ் உலகத் தரவரிசை |
| 2014 | 251-300 | கியூஎஸ் உலகத் தரவரிசை |
| 2015 | 251-300 | கியூஎஸ் உலகத் தரவரிசை |
| 2016 | 251-300 | கியூஎஸ் உலகத் தரவரிசை |
| 2017 | 251-300 | கியூஎஸ் உலகத் தரவரிசை |
| 2018 | 218 | கியூஎஸ் உலகத் தரவரிசை |
| 2019 | 351-400 | கியூஎஸ் உலகத் தரவரிசை |
# வார்ப்புரு:Infobox weather event/IMD

| winds = }
| gusts = }
| pressure = }
| category = }
| auto-category =  
| winds-prefix = }
| winds-suffix = }
| gusts-prefix = }
| gusts-suffix = }
| pressure-prefix = }
| pressure-suffix = }
| basin = }  
}}<noinclude></noinclude>
# வார்ப்புரு:Infobox weather event/JTWC

| winds = }
| gusts = }
| pressure = }
| cat4 =  
| winds-prefix = }
| winds-suffix = }
| gusts-prefix = }
| gusts-suffix = }
| pressure-prefix = }
| pressure-suffix = }
| basin = }  
}}<noinclude></noinclude>
# வார்ப்புரு:Infobox weather event/scale

| winds = }
| winds-prefix = }
| winds-suffix = }
| gusts = }
| gusts-prefix = }
| gusts-suffix = }
| beaufort-scale = }}
| pressure = }
| pressure-prefix = }
| pressure-suffix = }
| lowest-temperature = }}
| temperature-prefix = }
| temperature-suffix = }  
| largest-hail = }}
| maximum-rain = }}
| maximum-snow = }}
}}
}}<noinclude></noinclude>
# வார்ப்புரு:Infobox weather event/SSHWS

| interval = 1
| postinterval = }}  
| category = }
| auto-category =  
| live = }}
| winds = }
| winds-prefix = }
| winds-suffix = }
| gusts = }
| gusts-prefix = }
| gusts-suffix = }
| pressure = }
| pressure-prefix = }
| pressure-suffix = }
| basin = }
}}<noinclude></noinclude>
# தித்வா புயல்

**தித்வா சுறாவளிப் புயல்** (*Cyclonic Storm Ditwah*) என்பது ஒரு பலவீனமான ஆனால் பேரழிவு தந்த ஒரு வெப்ப மண்டலச் சூறாவளியாகும், 2025 இது நவம்பர் பிற்பகுதியிலும் திசம்பர் தொடக்கத்திலும் இலங்கை, தென்னிந்தியா ஆகிய பகுதிகளில் பலத்த மழையைக் கொண்டு வந்தது. 2025 வடக்கு இந்தியப் பெருங்கடல் புயல் பருவத்தின் பதினான்காவது வெப்பமண்டலக் காற்றழுத்தத் தாழ்வு மற்றும் சூறாவளிப் புயலான தித்வா, நன்கு குறிக்கப்பட்ட குறைந்த காற்றழுத்த தாழ்வு மண்டலத்திலிருந்து தோன்றி, பின்னர் படிப்படியாக ஒரு சூறாவளிப் புயலாகத் தீவிரமடைந்து இலங்கையில் கரையைக் கடந்தது. பின்னர் தித்வா இலங்கையிலிருந்து நகர்ந்து வங்காள விரிகுடாவில் நுழைந்தது, அங்கு அது மீண்டும் தீவிரமடைந்து இந்தியாவின் சோழ மண்டலக் கடற்கரைக்கு இணையாக வரத் தொடங்கியது. 2025 நவம்பர் 30 அன்று, அதிகரித்து வந்த சாதகமற்ற சூழ்நிலைகள் காரணமாக இந்த அமைப்பு பலவீனமடையத் தொடங்கியது. புயல் தமிழ்நாடு, பாண்டிச்சேரி கடற்கரையில் நீடித்தது. அந்த நாளின் பிற்பகுதியில் அது ஒரு ஆழமான காற்றழுத்த தாழ்வு மண்டலமாக பலவீனமடைந்தது, திசம்பர் 2 ஆம் தேதி, இந்த அமைப்பு மேலும் ஒரு காற்றழுத்த தாழ்வு மண்டலமாக பலவீனமடைந்து திசம்பர் 3 ஆம் தேதி மீதமுள்ள குறைந்த காற்றழுத்த தாழ்வு மண்டலமாக மாறியது.  
தித்வாவின் பெரும்பாலான தாக்கம் இலங்கையிலேயே காணப்பட்டது. புயல் கடுமையான வெள்ளப்பெருக்கையும், நிலச்சரிவுகளையும் ஏற்படுத்தியது, 600-இற்கும் மேற்பட்ட மக்கள் உயிரிழந்தனர், பலர் காணாமல் போயினர். நாட்டில் $1.6 பில்லியன் டாலர்களுக்கு மேல் சேதத்தை ஏற்படுத்தியது. 2004 இந்தியப் பெருங்கடல் நிலநடுக்கம், சுனாமிக்குப் பிறகு நாட்டில் ஏற்பட்ட மிக மோசமான இயற்கை பேரழிவு இதுவாகும்.
# தித்வா புயல்

## வானிலை வரலாறு

2025 நவம்பர் 26 அன்று ஒசநே 18:00 மணிக்கு (உள்ளூர் நேரம் பிற்பகல் 1230 மணிக்கு), இந்திய வானிலை ஆய்வுத் துறை, இலங்கையின் தென்கிழக்குக் கடற்கரையில் ஒரு நன்கு குறிக்கப்பட்ட குறைந்த காற்றழுத்தத் தாழ்வுப் பகுதியைக் கண்காணிக்கத் தொடங்கியது. இதற்குக் காரணம், அதிக கடல் மேற்பரப்பு வெப்பநிலை மற்றும் நடுத்தர அளவிலான செங்குத்து காற்று வெட்டு குறைவாக இருப்பது (மணிக்கு 10-15 கடல் மைல்கள்) போன்ற சாதகமான நிலைமைகள் ஆகும். இந்தக் காற்றழுத்தத் தாழ்வுப் பகுதி மேலும் தீவிரமடைந்து, நவம்பர் 27 அன்று 00:00 UTC மணிக்கு முதலில் ஒரு ஆழமான காற்றழுத்தத் தாழ்வுப் பகுதியாகவும், பின்னர் 06:00 UTC மணிக்கு ஒரு சூறாவளிப் புயலாகவும் மாறும். அப்போது அது தித்வா என்ற பெயரைப் பெற்றது.
# தித்வா புயல்

## தாக்கம்

### இலங்கை

இலங்கையில் பெய்த கனமழையால் வெள்ளப்பெருக்கும், நிலச்சரிவுகளும் ஏற்பட்டன, இதன் விளைவாக 123 பேருக்கு மேல் இறந்தனர், 40 பேர் காயமடைந்தனர், மேலும் 130 பேர் காணாமல் போயினர். நுவரெலியா, பதுளை நகரங்களில் 25 இற்கும் அதிகமானோர் உயிரிழந்தனர், கண்டி மாவட்டம், கங்கொடையில் ஏற்பட்ட நிலச்சரிவினால் 20 பேர் காணாமல் போயுள்ளனர். இலங்கையின் கிழக்கே அம்பாறையில் மூன்று பேர் தங்கள் தானுந்து வெள்ளத்தில் அடித்துச் செல்லப்பட்டதில் உயிரிழந்தனர். நீர்த்தேக்கங்களும், ஆறுகளும் நிரம்பி வழிந்தன, சாலைகள் தடைப்பட்டன, பாதிக்கப்பட்ட மாகாணங்களை இணைக்கும் முக்கிய சாலைகள் மூடப்பட்டன. சேறு, பாறைகள் மற்றும் மரங்கள் ரயில் தண்டவாளங்களில் விழுந்ததால், மலைப்பகுதியின் சில பகுதிகளில் அதிகாரிகள் தொடருந்துப் போக்குவரத்தை நிறுத்தினர், அவற்றில் சில வெள்ளத்தில் மூழ்கின. கடுமையான வானிலை காரணமாக பரவலாக மின்வெட்டு ஏற்பட்டதில், இப்பகுதியில் 25 முதல் 30 சதவீதம் வரை பாதிக்கப்பட்டது. மின் கம்பிகள் அறுந்து விழுந்ததால் இரண்டு பெரிய நீர்மின் நிலையங்களான கொத்மலை, ரந்தம்பை ஆகியவை மூடப்பட்டன. ஆயிரக்கணக்கானோர் வீடுகளை இழந்தனர். 44,192 குடும்பங்களைச் சேர்ந்த 148,603 பேர் வரை வெள்ளத்தால் பாதிக்கப்பட்டனர், அதே நேரத்தில் 5,024 குடும்பங்கள் 195 அவசர மையங்களில் தஞ்சம் புகுந்தனர்.
# பைசல் இரகுமான்

**பைசல் இரகுமான்** (*Faisal Rahman*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் கிழக்கு சம்பாரண் மாவட்டம் குரூர் கிராமத்தினைச் சேர்ந்தவர். இரகுமான் கிழக்கு சம்பாரண் மாவட்டத்திலுள்ள சர்வஜித் உயர்நிலைப் பள்ளியில் கல்வி பயின்றுள்ளார். இராச்டிரிய ஜனதா தளம் கட்சியினைச் சார்ந்த இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் டாக்கா சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# பைசல் இரகுமான்

## 2015 தேர்தல்

2020ஆம் ஆண்டு நடந்த தேர்தலில் தோல்வியடைந்த இரகுமான் மீண்டும் 2025ஆம் ஆண்டு போட்டியிட்டு வெற்றிபெற்றார்.  
இரகுமான் 2015ஆம் ஆண்டு நடைபெற்ற பீகார் சட்டமன்றத் தேர்தலில் இராச்டிரிய ஜனதா தள வேட்பாளராகப் போட்டியிட்டு பாஜகவின் பவன் குமார் ஜெய்சுவாலை 19,197 வாக்குகள் வித்தியாசத்தில் தோற்கடித்தார்.
# ரேடார் வானியல்

**வானலையுணரி வானியல்** (*Radar astronomy*) என்பது ரேடியோ அலைகள் அல்லது நுண்ணலைகளை இலக்கு பொருட்களிலிருந்து பிரதிபலித்து அவற்றின் பிரதிபலிப்புகளை பகுப்பாய்வு செய்வதன் மூலம் அருகிலுள்ள வானியல் பொருட்களைக் கவனிக்கும் ஒரு நுட்பமாகும். ரேடார் வானியல் என்பது ரேடியோ வானியலில் இருந்து வேறுபடுகிறது, ஏனெனில் பிந்தையது ஒரு செயலற்ற கவனிப்பு (அதாவது, பெறுதல் மட்டும்) மற்றும் முந்தையது செயலில் உள்ளது (கடத்தல் மற்றும் பெறுதல்). பரந்த அளவிலான சூரிய மண்டல ஆய்வுகளுக்குப் பயன்படுத்தப்படும் ரேடார் அமைப்புகள் ஆறு தசாப்தங்களாக நடத்தப்படுகின்றன. ரேடார் பரிமாற்றம் துடிப்பு அல்லது தொடர்ச்சியாக இருக்கலாம். ரேடார் திரும்பும் சமிக்ஞையின் வலிமை தூரத்தின் தலைகீழ் நான்காவது-சக்திக்கு விகிதாசாரமாகும். மேம்படுத்தப்பட்ட வசதிகள், அதிகரித்த டிரான்ஸ்ஸீவர் சக்தி மற்றும் மேம்படுத்தப்பட்ட கருவி கண்காணிப்பு வாய்ப்புகளை அதிகரித்துள்ளன.  
ரேடார் நுட்பங்கள், புதனைக் கவனிப்பதன் மூலம் பொது சார்பியலை சோதித்தல் மற்றும் வானியல் அலகுக்கு ஒரு சுத்திகரிக்கப்பட்ட மதிப்பை வழங்குதல் போன்ற பிற வழிகளில் கிடைக்காத தகவல்களை வழங்குகின்றன. ரேடார் படங்கள் திடப்பொருட்களின் வடிவங்கள் மற்றும் மேற்பரப்பு பண்புகள் பற்றிய தகவல்களை வழங்குகின்றன, இவற்றை மற்ற தரை அடிப்படையிலான நுட்பங்களால் பெற முடியாது.
# ரேடார் வானியல்

## நன்மைகள்

- சமிக்ஞையின் பண்புகளின் கட்டுப்பாடு [அதாவது, அலைவடிவத்தின் நேரம்/அதிர்வெண் பண்பேற்றம் மற்றும் துருவமுனைப்பு]
- பொருள்களை இடஞ்சார்ந்த முறையில் தீர்க்கவும்.
- தாமதம்-டாப்ளர் அளவீட்டு துல்லியம்.
- ஒளியியல் ரீதியாக ஒளிபுகா ஊடுருவல்.
- உலோகம் அல்லது பனியின் அதிக செறிவுகளுக்கு உணர்திறன்.
# ரேடார் வானியல்

## தொலைநோக்கிகள் மற்றும் வசதிகள்

- கோல்ட்ஸ்டோன் சூரிய குடும்ப ரேடார் மட்டுமே தற்போது வழக்கமான செயல்பாட்டில் உள்ள ஒரே கிரக ரேடார் ஆகும்.
- அரேசிபோ ஆய்வகத்தில் உள்ள கிரக ரேடார், 2020 இல் சரிந்தது.
- புளூட்டன் வளாகத்தில் உள்ள சோவியத் கிரக ரேடார், பின்னர் அகற்றப்பட்டது.
- ஹேஸ்டாக் ஆய்வகத்தின் மில்ஸ்டோன் ஹில் மற்றும் ஹேஸ்டாக் ரேடியோ தொலைநோக்கிகள் 1958 முதல் குறைந்தது 1970 வரை ரேடார் கண்காணிப்புகளை மேற்கொண்டன.
- யெவ்படோரியா ஆர்டி-70 ரேடியோ தொலைநோக்கி ஒரு சக்திவாய்ந்த டிரான்ஸ்மிட்டருடன் பொருத்தப்பட்டுள்ளது, மேலும் இது இரு-நிலை ரேடார் கண்காணிப்புகளில் பயன்படுத்தப்படுகிறது.
- சாத்தியமான கூடுதல் ரேடார்களுக்கான திட்டங்கள் மற்றும் முன்மாதிரிகள் உள்ளன:
- கிரீன் பேங்க் ஆய்வகம் அதன் 100 மீட்டர் ரேடியோ தொலைநோக்கிக்கு ஒரு கு-பேண்ட் ரேடாரை ஆராய்ந்து வருகிறது.அதன் குறைந்த சக்தி முன்மாதிரி சந்திரனைப் படம்பிடித்துள்ளது.
- சீனா ஒரு கிரக ரேடாரை உருவாக்கி வருகிறது. அவர்களின் ஆரம்ப கட்டம் சந்திரனைப் படம்பிடித்துள்ளது.
# இறவைப் பாண்டி

**இறவைப் பாண்டி** *(IRAVAI PANDI)* என்று அழைக்கப்படும் இந்த நெல் வகை, இந்திய மாநிலமான தமிழ்நாட்டின் பாரம்பரிய நெல் வகையாகும். இது தென்னிந்திய உணவுகளான சோறு, இட்லி, மற்றும் தோசை, போன்றவைகளை தயாரிக்க ஏற்றதாக கூறப்படுகிறது.
# இறவைப் பாண்டி

## காலம்

குறைந்த நடுத்தர கால அளவில் (120 நாட்களில்) முதிர்வடைவதாக கூறப்படும் இந்த நெல் வகை, செப்டம்பர் 16 முதல் சனவரி 13 வரையிலான தமிழ்நாட்டின் சம்பா பருவம் உகந்தது.
# இறவைப் பாண்டி

## சாகுபடி

காஞ்சிபுரம் பகுதியை பூர்வீகமாகக் கொண்ட இறவைப் பாண்டி நெல் வகை, சராசரி உயரம் 145 செ.மீ மற்றும் அதிகபட்ச உயரம் 167 செ.மீ வளர்ந்து சாயும்தன்மை கொண்டது. ஒரு கதிர் தலைக்கு சுமார் 148 தானியங்கள் வைக்கக்கூடிய இந்த நெல் வகையின் தானியம், வெளிர் மஞ்சள் நிறத்திலும், நடுத்தர அளவிலான அரிசியும், இதன் 1000 தானியங்களின் எடை 22.0 கிராமும் உள்ளதாக கருதப்படுகிறது. ஒரு ஏக்கருக்கு சராசரியாக 1,350 கிலோ கூலமும், 1,800 கிலோ கூள உற்பத்தித் திறன் கொண்டதாக பதிவு செய்யப்பட்டுள்ளது.
# சுனில் குமார் பிந்து

**சுனில் குமார் பிந்து** (*Sunil Kumar Pintu*) என்பவர் ஓர் இந்திய அரசியல்வாதியும் பீகார் மாநிலச் சட்டப்பேரவை உறுப்பினரும் ஆவார். இவர் 2019ஆம் ஆண்டு நடைபெற்ற இந்தியப் பொதுத் தேர்தலில் பீகாரின் சீதாமஃடீ மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு ஐக்கிய ஜனதா தளம் சார்பில் போட்டியிட்டு உறுப்பினராகத் தேர்ந்தெடுக்கப்பட்டார். ஸ்ரீ பகவதி சீதா தீர்த்த சேத்ரா சமிதி அமைப்பின் தலைவராகவும் பிந்து உள்ளார். 2019க்கு முன்பு, இவர் பாரதிய ஜனதா கட்சியின் உறுப்பினராக இருந்தார். இவர் 2003 முதல் நான்கு முறை சீதாமர்ஹி சட்டமன்றத் தொகுதியிலிருந்து பீகார் சட்டமன்ற உறுப்பினராக இருந்தார்.
# கண்ணாடி கால்வனோமீட்டர்

**கண்ணாடி கால்வனோமீட்டர்** (Mirror Galvanometer) என்பது ஒரு அம்மீட்டர் ஆகும், இது ஒரு கண்ணாடியைக் கொண்டு ஒரு ஒளிக்கற்றையைத் திசை திருப்புவதன் மூலம் மின்சாரத்தை உணர்ந்ததைக் குறிக்கிறது . ஒரு அளவுகோலில் திட்டமிடப்பட்ட ஒளிக்கற்றை ஒரு நீண்ட நிறையில்லாத சுட்டியாகச் செயல்படுகிறது. 1826 ஆம் ஆண்டில், ஜோஹன் கிறிஸ்டியன் போகென்டோர்ஃப் மின்சார ஓட்டங்களைக் கண்டறிய கண்ணாடி கால்வனோமீட்டரை உருவாக்கினார். மிகச் சிறிய மின்தரத்தை மிகுந்த உணர்திறனுடன் அளப்பதற்காக பயன்படுத்தப்படும் ஒரு சாதனம் ஆகும். இது குறுகிய தொகுப்பு மின்தரங்களைக் கண்டறியவும், டெலிகிராப் , வெகுஇயக்க மின்முனை (ballistic measurements) போன்ற ஆய்வுகளிலும் பயன்படுகிறது. சில மாதிரிகளில் உற்பத்தி செய்யப்படும் ஒளிப்புள்ளிக்குப் பிறகு இந்தக் கருவி ஒரு *புள்ளி கால்வனோமீட்டர்* என்றும் அழைக்கப்படுகிறது.  
நம்பகமான, நிலையான மின்னணுப் பெருக்கிகள் கிடைப்பதற்கு முன்பு, கண்ணாடி கால்வனோமீட்டர்கள் அறிவியல் கருவிகளில் பரவலாகப் பயன்படுத்தப்பட்டன . நில அதிர்வு அளவீடுகளுக்கானப் பதிவுக் கருவியாகவும் , தந்திக்குப் பயன்படுத்தப்படும் நீர்மூழ்கிக் கப்பல் கேபிள்களாகவும் மிகவும் பொதுவான பயன்பாடுகளின் பயன்பாட்டில் இருந்தன .  
நவீன காலங்களில், கண்ணாடி கால்வனோமீட்டர் நேரடியாகப் பயன்பாட்டில் இல்லாவிட்டாலும், அதன் குறிப்பிட்ட கொள்கைகள் நவீன உபகரணங்களில் பயன்படுத்தப்படுகின்றன. பெரும்பாலும் சர்வோ போன்ற கட்டுப்பாட்டு வளையத்துடன் , ஒரு கால்வனோமீட்டர் அமைப்பின் வழியாக ஒரு கண்ணாடியைச் சுழற்றுவதன் மூலம் லேசர் கற்றைகளை நகர்த்தும் சாதனங்களுக்கும் பயன்படுத்தப்படுகிறது . இந்தப் பெயர் பெரும்பாலும் *கால்வோ* என்று சுருக்கமாகக் கூறப்படுகிறது.
# கண்ணாடி கால்வனோமீட்டர்

## நவீன பயன்பாடுகள்

கண்ணாடி கால்வனாமீட்டர் (Mirror Galvanometer) இப்போது வழக்கமான மின்மீட்டர்கள், டிஜிட்டல் கருவிகள் போன்றவை வளர்ந்ததால் பரவலாக பயன்படுத்தப்படாமல் போனாலும், சில சிறப்பு துறைகளில் இன்னும் பயன்படுத்தப்படுகிறது. அதன் முக்கிய தற்போதைய பயன்பாடுகள்:
1. லேசர் சோதனை மற்றும் ஒளிதொகுதி அமைப்புகள் (Optical Deflection Systems)
1. மிகச்சிறிய மின்னோட்டங்களைக் கண்டறிய
1. கல்வி மற்றும் ஆராய்ச்சி
1. பூஜ்ஜியத்தில் சமநிலை கண்டறிதல்
1. துல்லியமான கோண மாற்றம் - மிகச்சிறிய கோண மாற்றங்களைப் பெரிதாக்கி காண்பிக்க முடிய
# அரைசு அவேக்கு பூங்கா

**அரைசு அவேக்கு பூங்கா** (*Arise Awake Park*) இந்தியாவின் கர்நாடக மாநிலத்தில் உள்ள மங்களூர் நகரத்தில் அமைந்துள்ளது. ஒளி உமிழும் டையோடு விளக்குடன் செயற்கை நீரூற்று, தோட்டம், புல்வெளி ஆகியவை இப்பூங்காவில் உள்ளன. வட்டமான கூழாங்கற்களைப் பயன்படுத்தி உருவாக்கப்பட்ட 220 அடி நீள குத்தூசி மருத்துவத்தின் அடிப்படையிலான ஊசிவழி அழுத்தல் பாதையும் இங்கு உள்ளது. மங்களூரில் 20 வார தூய்மைப் பணி நிறைவடைந்ததைக் குறிக்கும் வகையில் இராமகிருட்டிணா இயக்கத்தால் பூங்கா புதுப்பிக்கப்பட்டது. மங்களூரின் கரங்கல்பாடி பகுதியில் அமைந்துள்ளது.
# அவினாசு தேசுபாண்டே

**அவினாசு தேசுபாண்டே** (*Avinash Deshpande*) ஓர் இந்திய வானியற்பியலாளர் ஆவார். 1958 ஆம் ஆண்டு சனவரி மாதம் 23 ஆம் நாள் இவர் பிறந்தார். இராமன் ஆராய்ச்சி நிறுவனத்தில் இயற்பியல் பேராசிரியராக உள்ளார். வானியற்பியல் குறித்த ஆராய்ச்சிக்காக அறியப்பட்ட தேசுபாண்டே பல்சார் காந்த மண்டல உமிழ்வுப் பகுதிகள் பற்றிய ஆய்வுகளுக்கும் வண்மீன்களுக்கு இடையேயான இடத்தில் இயற்பியல் ரீதியாக மிக அடர்த்தியான நடுநிலை ஐதரசன் முறைகேடுகளை தெளிவுபடுத்துவதற்கும் பங்களித்ததாக அறியப்படுகிறது.
# அவினாசு தேசுபாண்டே

## இளமை வாழ்க்கை

1958 ஆம் ஆண்டு சனவரி 23 அன்று பிறந்த தேசுபாண்டே 1980 ஆம் ஆண்டு கான்பூரில் உள்ள [[இந்திய தொழில்நுட்பக் கழகம் கான்பூர் இந்திய தொழில் நுட்பக் கழகத்தில்]] மின் பொறியியலில் பட்டம் பெற்றார். இராமன் ஆராய்ச்சி நிறுவனத்தில் சேர்ந்து தனது வாழ்க்கையைத் தொடங்கினார். இராமன் ஆராய்ச்சி நிறுவனத்தில் தனது முனைவர் பட்ட ஆராய்ச்சியை மேற்கொண்டார். இந்த ஆராய்ச்சி 1988 ஆம் ஆண்டு மும்பையில் உள்ள இந்திய தொழில் நுட்பக் கழகத்தில் முனைவர் பட்டத்தைப் பெற்றுத் தந்தது. பின்னர் 1990-92 ஆம் ஆண்டு காலத்தில் தாஸ்மானியா பல்கலைக்கழகத்தில் தனது முதுநிலை பட்டப் படிப்பை முடித்தார். இந்தியா திரும்பியதும் இராமன் ஆராய்ச்சி நிறுவனத்தில் தனது சேவையை மீண்டும் தொடங்கியதோடு மட்டுமல்லாமல் அங்கு பேராசிரியராகரவும் பணி புரிந்தார். அந்நிறுவனத்தின் மின்னணு ஆய்வகத்தில் தனது ஆராய்ச்சியை தொடர்ந்தார். இராமன் ஆராய்ச்சி நிறுவனத்தில் மேற்கொள்ளப்பட்ட பல திட்டங்களில் ஈடுபட்டுள்ளார். மேலும் குறைந்த ரேடியோ அதிர்வெண்களில் பல்சர்களின் உயர் நேர தெளிவுத்திறன் ஆய்வுகளுக்கான ரிசீவரை உருவாக்கிய பெருமைக்குறியவராக சிறப்பு பெற்றார். இவரது ஆய்வுகள் பல கடடுரைகள் மூலம் ஆவணப்படுத்தப்பட்டுள்ளன. மேலும் கூகுள் இசுகாலர் தனது அறிவியல் கட்டுரைகளின் இணையவழி கட்டுரை களஞ்சியத்தில் 223 கட்டுரைகளைப் பட்டியலிடப்பட்டுள்ளது.